alexandrainst/scandi-wiki huggingface dataset:
Ellen Winther Lembourn

Ellen Winther Lembourn ( født Sørensen 11. august 1933 i Aarhus, død 13. august 2011 i København) var en dansk operasanger (sopran) og skuespiller.

Bakgrunn 
Hun var datter av kjøpmannen Laurits Sørensen og hans kone Esther. Ellen Winthers søster er utdannet fiolinist og har vært ansatt i Det Kongelige Kapel.

Hun ble utdannet som musikkpedagog fra Jydsk Musikakademi i 1955 og to år senere fra Det Kongelige Teater som operasanger. Samme år debuterte hun som Cherubino i Figaros Bryllup.

I perioden 1957–1987 var hun ansatt som operasanger ved Det kongelige Teater, der hun også hadde flere roller i skuespill. Parallelt med dette hadde hun flere gjesteopptredener blant annet ved Den Jyske Opera og i 1964 ved operaen i Kiel. I de første årene av karrieren sang hun en rette subretteroller, hvor hun både hadde stemme og utseende til ungpikefaget. Senere fikk hun mulighet til å utfolde seg i koloraturfaget, blant annet som Adele i Flaggermusen og Violetta i La Traviata.

Med sitt allsidige sang- og skuespillertalent opparbeidet hun seg etter hvert et stort publikum, ikke minst gjennom sine mange opptredener i film og på tv (operettene Jomfruburet, Flaggermusen og Valsedrømmer), i revyer (Cirkusrevyen 1974) og musikaler som Sound of Music og Skaf mig en tenor.

I 1962 vant hun Dansk Melodi Grand Prix med sangen «Vuggevise». I den internasjonale finalen i Luxembourg endte hun som nummer 10 av 16 deltakere.

I tv-serien Matador spilte hun rollen som Minna Varnæs.

I 1968 mottok hun Elisabeth Dons Mindelegat og i 1996 Olaf Poulsens Mindelegat. 19. desember 1983 ble hun utnevnt til ridder av Dannebrogordenen.

Hun var fra 1960 til 1966 gift med pianisten John Winther, og paret fikk to barn. Fra 1973 til 1997 var hun gift med forfatteren og politikeren Hans Jørgen Lembourn inntil hans død i 1997.

Filmografi 

 Tornerose – 1959, stemme
 De sjove år – 1959
 Landmandsliv – 1965
 I den grønne skov – 1968
 Sønnen fra Vingården – 1975
 Kassen stemmer – 1976
 Midt om natten – 1984
 Kampen om den røde ko – 1987
 Jydekompagniet – 1988
 Min skygge – 1988, novellefilm
 Kun en pige – 1995

Tv-produksjoner 

 Jomfruburet – 1959
 Valsedrømmer – 1967
 Flaggermusen – 1968
 En nat i Venedig – 1969
 Jul på Slottet – 1986
 Barselstuen – 1976
 Matador – 1978

Referanser

Eksterne lenker 
 
 
 

Danske sangere
Danske operasangere
Danske skuespillere
Deltakere i Eurovision Song Contest
Vinnere av Dansk Melodi Grand Prix
Personer fra Aarhus
Rolf Nyboe Nettum

Rolf Nyboe Nettum (født 17. juni 1919, død 20. januar 2010) var en norsk litteraturforsker og professor ved Universitetet i Oslo.

Liv
Nettums foreldre ble skilt mens han var et lite barn. Han vokste opp sammen med moren og to søstre ved Sandvika. Som elev ved Stabekk høyere allmennskole ble han undervist av Johan Hertzberg. I ungdommen var han særlig interessert i Knut Hamsuns forfatterskap. Ved universitetet studerte han filologi, men etter krigen la han bort Hamsun og skrev i stedet en avhandling om Hans E. Kinck («En undersøkelse av Hans E. Kincks livssyn»). Han var en av studentene som ble fengslet i 1943 og sendt til fangeleiren Buchenwald i Tyskland. Her fikk han tuberkulose, og måtte etter hjemkomsten til Norge tilbringe høsten 1945 på Glittre sanatorium, før han kunne fortsette studiene. I 1949 ble han cand. mag. med tysk og historie som bifag.

Fra 1957 til 1966 var Nettum litteraturanmelder i Aftenposten. I 1970 fikk han doktorgraden for en avhandling om Knut Hamsun, Konflikt og visjon. Hovedtemaer i Knut Hamsuns forfatterskap. På 1970-tallet skrev han om 1890-tallet i Edvard Beyers norske litteraturhistorie.

Nettum ble ansatt som universitetslektor ved Universitetet i Oslo i 1960. I 1983 ble han professor. Han gikk av i 1987.

En bibliografi over Nettums trykte skrifter ble utgitt i 2008.

Utmerkelser
Nettum var medlem av Det Norske Videnskaps-Akademi fra 1979.

Referanser

Eksterne lenker
 Otto Hageberg: «Minnetale over professor Rolf Nyboe Nettum», 10. juni 2010, ved DNVA

Norske litteraturprofessorer
Professorer ved Universitetet i Oslo
Personer fra Bærum kommune
Medlemmer av Det Norske Videnskaps-Akademi
EM i bryting 1998

EM i bryting 1998 (europamesterskapet i bryting) ble arrangert i Minsk og Bratislava i 1998.

Medaljetabell

Referanser 

EM i bryting
Internasjonale mesterskap i Hviterussland
Internasjonale mesterskap i Slovakia
Internasjonale mesterskap i 1998
1998 i Slovakia
Sport i Belarus i 1998
Sport i Bratislava
Sport i Minsk
Bryting i Belarus
Bryting i Slovakia
Bryting i 1998
EM i bryting 1999

EM i bryting 1999 (europamesterskapet i bryting) ble arrangert i Sofia, Minsk og Götzis i 1999.

Medaljetabell

Referanser 

EM i bryting
Internasjonale mesterskap i Bulgaria
Internasjonale mesterskap i Hviterussland
Internasjonale mesterskap i Østerrike
Internasjonale mesterskap i 1999
1999 i Bulgaria
1999 i Belarus
Sport i Østerrike i 1999
Sport i Sofia
Sport i Minsk
Bryting i Bulgaria
Bryting i Belarus
Bryting i Østerrike
Bryting i 1999
Leopold Friedrich Günther von Goeckingk

Leopold Friedrich Günther von Goeckingk (1748–1828), var en tysk rokokkodikter, publisist og tjenestemann i den prøyssiske forvaltningen.

Virke 
På universitetet i Halle kom Goeckingk  i kontakt med den litterære kretsen rundt Johann Wilhelm Ludwig Gleim. Uten å bli anakreontiker selv tok han med seg retningsgivende elementer i sin estetiske utvikling og verdensanskuelse.

Goeckingk gav ut tre diktsamlinger. Først kom Sinngedichte (1772). Større lykke gjorde han med Lieder zweier Liebenden (1777), som ved siden av en tidsriktig rokokkoaktig og Empfindsam stil utmerker seg ved en original kjenslevarhet. Gedichte (1779–1782) inneholder de utmerkede  Episteln, en form han maktet å sette sitt særpreg på.

Goeckingk regnes som den fremste representanten for Halberstädter Dichterkreis. Han var dessuten medlem av Berliner Mittwochsgesellschaft («den berlinske onsdagsklubben») og av Göttingen illuminati.

Utover 1800-tallet var Goeckingk mindre påaktet, bare Theodor Storm refererte til ham (i Deutsche Liebeslieder, 1859). Etter Georg Gottfried Gervinus har litteraturvitenskapen insistert på en negativ omtale av Goeckingk, inntil han ble gjenoppdaget på 1900-tallet, først og fremst takket være Karl Kraus og Friedo Lampe.

Verk i utvalg 
 Sinngedichte. Halberstadt 1772; 2. opplag Leipzig 1778
 Lieder zweier Liebenden, Leipzig 1777; 3. opplag. Leipzig 1819
 Gedichte. Leipzig 1779–1782, 3 bind.; 3. opplag, Frankfurt am Main 1821, 4 bind.
 Charaden und Logogryphen, Frankfurt am Main 1817

Referanser

Kilder 
 
 
 «Göckingk, Leopold Friedrich Günther von», The New International Encyclopædia 1906

Eksterne lenker 

 
 

Tyske forfattere
Tyske lyrikere
Medlemmer av Illuminati
Johann Wilhelm Ludwig Gleim

Johann Wilhelm Ludwig Gleim (1719–1803) var en dikter og litteraturmesén fra den tyske opplysningstida.

Virke 
Gleim forsøkte å innføre en lettere tone i tysk diktning og var med Versuch in scherzhaften Liedern (1744) en tidlig representant for anakreontikken i tyskspråklig lyrikk. Under  sjuårskrigen skrev han patriotiske krigsdikt.

Et vesentlig prosjekt for Gleim var sammen med andre samtidige diktere å utvikle tysk litteratur og etablere tysk som litteraturspråk. Han var av natur vennesæl og et av virkemidlene hans var å fungere som mesén for unge diktere og å skape litterære kretser. I Berlin sto han i tett personlig kontakt med blant andre Karl Wilhelm Ramler, Johann Joachim Spalding og Ewald von Kleist. Seinere samlet Gleim en rekke unge diktere rundt seg i Halberstädter Dichterkreis. Han sto  i tett kontakt med blant andre Lessing, Herder, Klopstock, Wieland, Anna Louisa Karsch og Johann Heinrich Voß. Forholdet til Goethe og Schiller var ambivalent.

Mottakelse 
Gleim fikk stor suksess både med sine anakreontiske og patriotiske dikt, og var en av sin tids mest berømte diktere. Helt inn på 1800-tallet ble diktene hans tonesatt, blant andre av Carl Philipp Emanuel Bach, Reichardt, Telemann, Rolle, Forkel, Hiller, Haydn, Mozart og Schubart.

Gleims anakreontisme ble seinere, i likhet med anakreontikken i det hele, fordømt som holdningsløs, samfunnsmessig irrelevant og absurd. Etter andre verdenskrig og erfaringene med nasjonalsosialismen ble de patriotiske diktene avvist som krigerske og sjåvinistiske og bare nå og da vurdert etter sin litterære kvalitet.

I litteraturhistorien har Gleim overveiende fått negativ omtale. Årsaken kan være at verkene er blitt vurdert i lys av gullalderen i tysk litteratur som kom seinere på 1800-tallet.

Referanser og noter

Litteratur 
 W. Körte: Johann Wilhelm Ludewig Gleims Leben. Aus seinen Briefen und Schriften. Halberstadt 1811; H. Mohr: „Freundschaftliche Briefe“ – Literatur oder  Privatsache? Der Streit um Wilhelm Gleims Nachlaß. I Jb. d. Fr. Dt. Hochstifts, 1973, s. 14–75.
 G. Frühsorge: Freundschaftliche Bilder. Zur historischen Bedeutung der Bildnissammlung im Gleimhaus zu Halberstadt. I Theatrum Europaeum. Festskrift for Elida Maria Szarota. Mn. 1982, s. 429–452.
 Gerlinde Wappler: „Leben Sie wohl, gelieber Vater“. Menschen um Gleim II. Oschersleben 2000.
 Ute Pott: Gleim, Johann Wilhelm Ludwig. In: Die Musik in Geschichte und Gegenwart, bind. 7, 2002.

Eksterne lenker 

 
 
 
 
 «Gleim, Johann Wilhelm Ludwig», Encyclopædia Britannica (11th ed.). Cambridge University Press.
 Fullstendig bibliografi av Johann Wilhelm Ludwig Gleim, gleimhaus.de
 Wolfgang Adam: Freundschaft und Geselligkeit im 18. Jahrhundert (PDF-filDateiDatei; 159 kB)

Tyske lyrikere
Opplysningstidens representanter
Dominic Raab

Dominic Rennie Raab (født 25. februar 1974 i Buckinghamshire i England) er en britisk konservativ politiker som er visestatsminister og lordkansler i Rishi Sunaks regjering. Han var utenriksminister i Boris Johnsons regjering fra 2019 til 2021. Han ble erstattet av Liz Truss. Han var tidligere også minister for uttreden fra EU.

Liv og virke

Bakgrunn
Dominic Raab ble født i Buckinghamshire i 1974 som sønn av Peter og Jean Raab. Faren, som var jødisk, kom til Storbritannia fra Tsjekkoslovakia i 1938 som seksåring etter Münchenavtalen da familien ville berge seg fra mulig nazistisk forfølgelse.  Raab vokste opp i Gerrards Cross i Buckinghamshire. Han ble oppdradd i sin mors tro, i Church of England.

Raab gikk på Dr Challoner's Grammar School i Amersham og begynte deretter på Lady Margaret Hall i Oxford, der han studerte rettsvitenakap. Etter eksamen tok han en mastergrad ved  Jesus College  i Cambridge og vant Clive Parry Prize for International Law .

Politiker
Dominic Raab ble valgt til parlamentsmedlem for valgkretsen Esher og Walton i 2010. Han ble utnevnt til Parliamentary Under-Secretary of State i Justisministeriet 12. mai 2015. I den første omrokeringen i Theresa Mays regjering et år senere, gikk han tilbake til backbenches. 

Etter valget i 2017 ble Raab utnevnt til statssekretær i innenriksdepartementet med ansvar for domstoler og justis. I januar 2018 ble det foretatt en ny omrokering i regjeringen, og Raab flyttet til Ministeriet for boliger, lokalsamfunn og lokal styring. I juli 2018 ble Raab utnevnt til Brexit-minister etter David Davis' avgang. Han var utenriksminister i Boris Johnsons regjering fra 2019 til 2021.

Dominic Raab er gift med Erika Rey, brasiliansk katolikk, og de har to barn.

Referanser

Eksterne lenker 
 
 

Britiske utenriksministre
Britiske parlamentsmedlemmer
Personer fra distriktet South Bucks
Birgit Brüel

Birgit Thora Marie-Louise Brüel (født Thielemann 6. oktober 1927 i København, død 23. februar 1996 i Gentofte) var en dansk sanger og skuespiller.

Bakgrunn 
Brüel begynte å synge allerede som tenåring, men karrieren skjøt fart i 1950, da hun begynte å synge med Max Brüel Kvartet. Hun ble kjent som en av Danmarks første sangere innen moderne jazz.

I starten av sangkarrieren gikk hun samtidig på Det kongelige Teaters elevskole, men hoppet av studiene etter ett år. Hun opptrådte regelmessig på radio og tv og spilte inn flere singler, både som solist og som en del av ensemblet «Pigerne», som også besto av Inge Østergaard og søstrene Grete og Tove Kemp. Hun ga ut et par LP-er i 1970- og 1980-årene.

Selv om Birgit Brüel ikke fullførte sin skuespillerutdanning, fikk hun likevel en del roller innen teater og film. Hun kombinerte ofte skuespill og sang, slik at hun spilt roller som innebar synging – blant annet revyer og musikaler.

Hun giftet seg med Max Brüel i 1951, og sammen fikk de tvillingene Sanne og Rebecca (1952), før ekteskapet ble oppløst i 1962.

Tidligere hadde hun vært gift med Irving Karl Gunsted i perioden 1946–1949, som hun fikk datteren Michaela (1947) med.

I 1965 vant hun Dansk Melodi Grand Prix med sangen «For din skyld», skrevet av Jørgen Jersild og Poul Henningsen. Sangen endte på en syvendeplass i Eurovision Song Contest 1965 i Napoli.

Filmografi 
 Far til fire (1953)
 Far til fire i sneen (1954)
 En sømand går i land (1954)
 Pigen i søgelyset (1959)
 Weekend (1962)
 To (1964)
 Der var engang en krig (1966)
 I den grønne skov (1968)
 Det kære legetøj (1968)
 Jeg elsker blåt (1968)
 Et døgn med Ilse (1971)
 Kære Irene (1971)
 Med kærlig hilsen (1971)
 Man sku' være noget ved musikken (1972)
 Ta' det som en mand, frue (1975)
 Normannerne (1976)
 Familien Gyldenkål vinder valget (1977)
 Trællene (1978)
 Johnny Larsen (1979)
 Skal vi danse først? (1979)
 Trællenes oprør (1979)
 Trællenes børn (1980)
 Glashjertet (1988)
 ''Smukke dreng (1993)

Referanser

Eksterne lenker 
 

Danske sangere
Danske skuespillere
Deltakere i Eurovision Song Contest
Vinnere av Dansk Melodi Grand Prix
Personer fra København
Malcolm McNab

Malcolm McNab (født 25. mars 1943 i Cleveland, Ohio) er en amerikansk trompetist.

Referanser

Eksterne lenker 
 
 

Trompetister fra USA
Personer fra Cleveland
Juventus (kvinner)

Juventus kvinner er et damefotballag i Torino, nord i Italia. De har vunnet Serie A hvert år siden de ble grunnlagt som profesjonelt lag.

Det var den pengesterke herreklubben Juventus som i 2017 kjøpte Serie A-lisensen til Cuneo Calcio Femminile ASD og dermed kunne få i gang et damelag.

De spilte sin første sesong i Serie A (kvinner) 2017–18, som de også gikk hen og vant med nyansatte Rita Guarino (født 1971 i Torino) som trener. Også året etter de vant med cupen som ga The Double.

Blant spillerne finner vi tidligere Cuneospillere som Simona Sodini, Lisa Boattin fra 2017-mester Brescia, og den finske Tuija Hyyrynen fra Fortuna Hjørring. Norske Ingvild Isaksen (fra Stabæk Fotball Kvinner), newzealanderen Katie Rood (fra Glenfield Rovers) og britiske Katie Zelem (fra Liverpool LFC), var også med på å vinne gullet, men forlot etter kun en sesong.

Referanser

Juventus
Kvinnefotballag
Fotballag i Italia
Fotballag etablert i 2017
Sport i Italia i 2017
Rita Guarino

Maria Rita Guarino (født 31. januar 1971 i Torino) er en italiensk fotballtrener og tidligere -spiller.

I sin aktive karriere 1985–2006 som utøvende fotballspiller i Serie A (kvinner) spilte hun i hjembyen Torino for kvinnelagene til Juventus og Torino. Senere ble det Reggiana, Fiammamonza, Torres, Lazio og Foroni. I den amerikanske W-ligaen spilte hun for Maryland Pride.

Hun fikk nesten hundre landskamper for Italias kvinnelandslag i fotball 1991–2004.  Hun scoret mot Norges kvinnelandslag i fotball i kvartfinalen av VM i fotball for kvinner 1991, og i EM i fotball for kvinner 2001. Men Norge vant likevel.

Guarino var assisterende og hovedtrener for U17-landslaget 2008–17 før hun sommeren 2017 overtok som trener for det nystartede Juventus (kvinner), som hun igjen ledet til seriemesterskap i sin første sesong i Serie A (kvinner).

Referanser

Eksterne lenker 
 

Italienske fotballspillere
Italienske fotballtrenere
Personer fra Torino
Sven Bisgaard Sundet

Sven Bisgaard Sundet (født 1983 i Kristiansand) er en norsk journalist. Han er kjent som programleder i podkasten Heia Fotball, sammen med Tete Lidbom. Han er også kjent fra radioprogram som Banden og Verdens Rikeste Land på NRK P3.

I 2015 var Sundet en av medforfatterne på Webjørn S. Espelands bok 33 utrolige nordmenn, som ble utgitt på Aschehoug forlag. En annen av bokens medforfattere var Ken Wasenius-Nilsen.  

Per juni 2020 er Sundet programleder sammen med Torfinn Borkhus for programserien Freddan, som kan høres på NRK P1 på fredagsettermiddager.

Referanser

Eksterne lenker 
 
 

Programledere for NRK
Personer fra Mandal kommune
Tete Lidbom

Tete Andreas Agbota Lidbom (født 9. april 1986 i Trondheim) er en norsk radioprogramleder. Lidbom er programleder i fotballpodkasten Heia Fotball sammen med Sven Bisgaard Sundet. Han er også programleder i underholdningsprogrammet Norske tilstander på NRK P3. Tidligere har han jobbet som musikkprodusent for Urørt i P3 og musikkprogrammet Tete. Fra 2009 til 2011 spilte Lidbom trommer i punkbandet Disko Violente. 

Høsten 2019 og 2020 var Lidbom programleder for P3-aksjonen. Fra 2022 er han programleder i P3morgen sammen med Karsten Blomvik og Adelina Ibishi.

Lidbom gikk på Strinda videregående skole og har studert ved Norges teknisk-naturvitenskapelige universitet.

Referanser

Eksterne lenker 
 
 

Programledere for NRK
Personer fra Trondheim kommune
Mabel (band)

Mabel, senere kalt Studs, var et dansk popband som ble startet i 1967. Bandet besto opprinnelig av musikerne Peter Nielsen, Otto Kulmbak og Christian Have. I 1976 ble også Michael Trempenau med i Mabel, og gruppen slo for alvor gjennom da de vant Dansk Melodi Grand Prix 1978 med sangen «Boom Boom». Gruppen fikk stor suksess i etterkant av seieren, men medlemmene gikk hver til sitt i 1983.

Bakgrunn 
De tre opprinnelige medlemmene av bandet – Peter Nielsen, Otto Kulmbak og Christian Have – gikk alle på Stenløse Centralskole og opptrådte første gang i Stenløse Ungdomsklub i 1967. I 1975 ble Gert von Magnus med i bandet, men forlot Mabel kort tid etter. Han ble avløst av den da 15 år gamle Michael Trempenau, som var født og oppvokst på Vesterbro.

I 1978 avholdt Danmarks Radio en Dansk Melodi Grand Prix-finale for første gang på tolv år. Mabel var en av deltakerne med sangen «Boom Boom». Tross at gruppen ikke var nasjonalt kjent, vant Mabel konkurransen over forhåndsfavoritten Brødrene Olsen. Mabel representerte dermed Danmark i Eurovision Song Contest 1978, der sangen endte som nummer 16 av 20 deltakere. Bandet stilte på scenen med en stortromme dekorert med et hjerte, og trommen endte med å bli et ikon for gruppen.

Etter Melodi Grand Prix nøt bandet stor popularitet, og bandmedlemmene ble tenåringsidoler og regelmessig omtalt i dansk presse. Allerede i 1979 flyttet bandet til Spania og USA for å utvikle karrieren og unnslippe oppmerksomheten i hjemlandet. Bandet skiftet siden navn til Studs, og byttet musikkstil fra pop til metall. Frontfigur Michael Trempenau byttet også navn til Mike Tramp.

Medlemmene i Mabel gikk hvert til sitt i 1983, men Mike Tramp fikk senere stor suksess i gruppene White Lion og Freak of Nature samt som soloartist. 

Siden bandets oppløsning, har medlemmene kun opptrådt to ganger sammen – begge ganger i 2009.

Utgivelser som Mabel

Album 
 1977: Another Fine Mess
 1978: Message From My Heart
 1978: Mabel 4-ever
 1978: Skateboard Rider(utgitt i Frankrike)
 1979: We Are the 80's
 1981: Extranos (Spania)

Samlealbum 
 1979: Største successer
 1997: Another Fine Mess
 2009: Det sidste boom

Utgivelser som Studs 
 1982: Studs

Litteratur 
I 2005 skrev journalisten Lars Daneskov boken Vagabond om Mike Tramp, og om Tramps tid i Mabel.

Referanser 

Danske musikkgrupper
Deltakere i Eurovision Song Contest
Vinnere av Dansk Melodi Grand Prix
Band etablert i 1967
Danske heavy metal-band
Fiammamonza

Fiammamonza (etablert 1966) er et italiensk damefotballag fra byen Monza i Lombardia, nord i Italia. Laget vant Serie A (kvinner) i 2006.

Det het først SS Fiamma Ceraso etter gymlæreren Reno Ceraso (1915–2007) som ledet idrettsorganisasjonen Centro Nazionale Sportivo Fiamma av 1948. Laget var fra 1971 med i de lombardiske ligaer. Da de i 1979 nådde  toppdivisjonen Serie A (kvinner) endret de navnet til SS Fiamma Monza og hadde gode plasseringer på 80-tallet.  Trener 1970–95 var Fabrizio Levati (1945–95).

Triksedronningen Milene Ronaldinha Domingues spilte her 2001–02 under Raffaelle Solimenos første trenergjerning (født 1963). Spillerne mottok ikke lønn,<ref name="guardian">Meet Mrs Ronaldo i theguardian.com den 2. februar 2003.</ref> så hun ville ifølge Fiammamonzas president Sergio Negrini, ikke flytte til Madrid da ektemannen Ronaldo sluttet i Inter for å begynne hos Real Madrid. Men hun ble likevel solgt for 2,3 millioner til Atletico Madrid, som var ti ganger forrige spansk overgangsrekord. De skilte seg året etter, men hun fikk ikke spille for Atletico og fløy tilbake ukentlig for å spille for Fiammamonza, og laget gikk inn i sin store fase.

I 2006 vant de toppserien Serie A (kvinner) og den påfølgende superkup. De ble dessverre bare nummer to i gruppespillet i den påfølgende UEFA-cupen i fotball for kvinner 2006/07 og måtte se seg utslått.

Etter dobbelt nedrykk i til den lombardiske Serie C i 2013 slo de seg sammen med SC Juvenilia di Monza til Juvenilia Fiammamonza og rykket opp til Serie B i 2017.

De spiller sin hjemmekamper på Stadio Gino Alfonso Sada'', oppkalt etter Gino Sada (1888–1964) som ble rik på hermetikk og fra 1955 ble en viktig bakmann for AC Monza Brianza 1912.

Referanser

Kvinnefotballag
Lombardia
Fotballag etablert i 1966
Fotballag i Italia
Sport i Italia i 1966
Bramdrupdam

Bramdrupdam er en bydel i Kolding som ligger i Bramdrup sogn 5 km nord for Kolding sentrum. Bramdrup sogn har  innbyggere (2021). Bydelen Bramdrupdam har litt færre, da sognet omfatter innbyggere utenfor byområdet.

Fasiliteter 
Bramdrup skole har 712 elever, fordelt på 0.–9. klassetrinn. Skolen har et spesialsenter for opp til tolv elever med ADHD og lignende.

Bydelen har borgerforening, lokalhistorisk arkiv og en rekke andre foreninger. Bramdrupdam Gymnastik & Idrætsforening (BGIF) har over  medlemmer og tilbyr badminton, fotball, gymnastikk, håndball og tennis.

Galleri

Referanser

Eksterne lenker 
 Øjvind Hede: Omkring Bramdrup, Kolding Stadsarkiv 1983
 Bramdrupdam
 Geodatastyrelsen: Høje målebordsblade 1842-1899 og lave målebordsblade 1901-1971

Koldings geografi
Inger McCabe Elliott

Inger McCabe Elliott (født 23. februar 1933 i Oslo) er en norskfødt amerikansk fotograf, kunstner og forretningskvinne, grunnlegger av tekstilfirmaet China Seas.

Bakgrunn og virke 
Hun ble født i Oslo og ble døpt som Inger Abrahamsen, familien var jødisk og flyktet til Sverige etter den tyske okkupasjonen av Norge i 1940. De pakket bilen og kjørte ut av Oslo 9. april 1940. Senere reiste de østover gjennom Sverige, Sovjetunionen med den transsibirske jernbanen og med skip via Japan til San Francisco i februar 1941. Hun er datter av psykiateren David Abrahamsen.

Hun har vært fotograf for tidsskriftet Life og arbeidet i 1960-årene i Hongkong. Hun fotograferte også for Newsweek, Esquire, Vogue, Time og The New York Times.

Ektemannen Osborn Elliot var redaktør i Newsweek i 16 år, viseborgermester i New York City 1976–1977 og dekan («dean») ved journalistutdanningen ved Columbia University. Hennes liv inspirerte deler av historien i filmen Six Degrees of Separation (1993), filmen er basert på et skuespill av vennen John Guare.

Referanser 

Personer fra Oslo
Fotografer fra USA
Personer fra USA født i Norge
Alumni fra Cornell University
Kim Yeon-ji (taekwondo)

Kim Yeon-ji (født 12. mai 1985) er en tidligere verdensmester i taekwondo fra Sør-Korea.

Hun vant gull i VM i taekwondo 2001, i klassen kvinner minus 63 kg.

Referanser

Eksterne lenker 

Sørkoreanske taekwondoutøvere